CELEX: 62021CN0694
Language: et
Date: 2021-11-17 00:00:00
Title: Kohtuasi C-694/21 P: Brunswick Bowling Products LLC 17. novembril 2021 esitatud apellatsioonkaebus Üldkohtu (teine koda) 8. septembri 2021. aasta otsuse peale kohtuasjas T-152/19: Brunswick Bowling Products LLC versus komisjon

24.1.2022   
            
            
               ET
            
            
               Euroopa Liidu Teataja
            
            
               C 37/20
            
         
      Brunswick Bowling Products LLC 17. novembril 2021 esitatud apellatsioonkaebus Üldkohtu (teine koda) 8. septembri 2021. aasta otsuse peale kohtuasjas T-152/19: Brunswick Bowling Products LLC versus komisjon
      (Kohtuasi C-694/21 P)
      (2022/C 37/27)
      Kohtumenetluse keel: inglise
      
         Pooled
      
      
         Apellant: Brunswick Bowling Products LLC (esindaja: advokaat R. Martens)
      
         Teised menetlusosalised: Euroopa Komisjon, Rootsi Kuningriik
      
         Apellandi nõuded
      
      
                  —
               
               
                  tühistada vaidlustatud kohtuotsuse resolutsiooni punktid 1 ja 2;
               
            
                  —
               
               
                  saata kohtuasi tagasi Üldkohtusse;
               
            
                  —
               
               
                  teise võimalusena tühistada vaidlustatud kohtuotsuse resolutsiooni punktid 1 ja 2 ning teha otsus esimeses astmes esitatud hagi kohta ja tühistada tervikuna komisjoni rakendusotsus (EU) 2018/1960 (1);
               
            
                  —
               
               
                  igal juhul mõista kõik kohtukulud välja Euroopa Komisjonilt.
               
            
         Väited ja peamised argumendid
      
      Esimene väide, et on rikutud ELTL artiklit 263 koostoimes artikli 256 lõikega 1, Euroopa Liidu põhiõiguste harta artikli 41 lõiget 1 ja hea halduse põhimõtet, kuna Üldkohus rikkus õigusnormi, kui ta ei hinnanud teavet, millele komisjon tugines või jättis tuginemata oma lõpliku otsuse tegemisel, ning seetõttu ei võtnud arvesse kõiki asjakohaseid tegureid, samas kui komisjonil on kohustus tagada, et tema kasutuses on nii täielik ja usaldusväärne teave kui võimalik, kusjuures Üldkohtu poolt komisjoni otsuse õiguspärasuse kontroll eeldab kontrolli selle kohta, kas komisjon tugines kogu asjakohasele teabele, ja vajaduse korral kas teave, millele komisjon tugines, on faktiliselt täpne, usaldusväärne, täielik ja ühtiv.
      Teine väide, et on rikutud ELTL artikli 296 lõiget 2, harta artikli 41 lõiget 1 ja artikli 41 lõike 2 punkti c ning põhjendamiskohustust, kuna Üldkohus ei esitanud piisavalt üksikasjalikku ja põhjendatud põhistust, samas kui Üldkohus peaks vastavalt oma põhjendamiskohustusele oma põhjendused avaldama nii, et apellant saab tehtud otsuse põhjendused kindlaks teha.
      
         (1)  Komisjoni 10. detsembri 2018. aasta rakendusotsus (EL) 2018/1960 kaitsemeetme kohta, mille Rootsi on võtnud vastavalt Euroopa Parlamendi ja nõukogu direktiivile 2006/42/EÜ ning millega keelatakse äriühingu Brunswick Bowling & Billiards toodetava keeglikurikate paigaleasetamise masina teatava tüübi ja seda tüüpi masinaga koos kasutatava lisakomplekti turule laskmine ning kõrvaldatakse müügilt juba turule lastud masinad (ELT 2018, L 315, lk 29).